CELEX: 62019TN0030
Language: da
Date: 2019-01-15 00:00:00
Title: Sag T-30/19: Sag anlagt den 15. januar 2019 — CRIA og CCCMC mod Kommissionen

4.3.2019   
            
            
               DA
            
            
               Den Europæiske Unions Tidende
            
            
               C 82/67
            
         
      Sag anlagt den 15. januar 2019 — CRIA og CCCMC mod Kommissionen
      (Sag T-30/19)
      (2019/C 82/79)
      Processprog: engelsk
      
         Parter
      
      
         Sagsøgere: China Rubber Industry Association (CRIA) (Beijing, Kina) og China Chamber of Commerce of Metals, Minerals & Chemicals Importers & Exporters (CCCMC) (Beijing) (ved advokaterne R. Antonini, E. Monard og B. Maniatis)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2018/1579 af 18. oktober 2018 om indførelse af en endelig antidumpingtold og om endelig opkrævning af den midlertidige told på importen af visse dæk, nye eller regummierede, af gummi, af den art, der anvendes til busser og lastbiler, med belastningsevne over 121, med oprindelse i Folkerepublikken Kina og om ophævelse af gennemførelsesforordning (EU) 2018/163 annulleres, for så vidt som den vedrører sagsøgerne og de af deres medlemmer, som sagen vedkommer.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat seks anbringender.
      
                  1.
               
               
                  Første anbringende om, at den anfægtede forordning ved at foretage skadesanalysen på grundlag af de »vægtede« oplysninger om de stikprøveudtagne virksomheder udgør en tilsidesættelse af artikel 3, stk. 1, 2, 5 og 8, og artikel 17 i Europa-Parlamentets or Rådets forordning (EU) 2016/1036 (»grundforordningen«) (1). Selv såfremt det antages, at vægtningen er tilladt, udgør måden, hvorpå den blev foretaget, en tilsidesættelse af grundforordningens artikel 3, stk. 2, 3 og 5, og artikel 9, stk. 4.
               
            
                  2.
               
               
                  Andet anbringende om, at medtagelsen af regummierede dæk ikke giver Kommissionen mulighed for at opnå noget grundlag for at gennemføre sin undersøgelse på logisk vis, hvorved grundforordningens artikel 3, stk. 1, 2, 5 og 6, og artikel 4, stk. 1, tilsidesættes. En skades- og årsagssammenhængsanalyse, som ser bort fra opdelingen mellem nye og regummierede dæk, er ikke baseret på positivt bevismateriale og udgør ikke en objektiv undersøgelse, hvorved grundforordningens artikel 3, stk. 2, 5 og 6, tilsidesættes.
               
            
                  3.
               
               
                  Tredje anbringende om, at vurderingen af prisvirkningerne (prisunderbud og målprisunderbud) og fastsættelsen af skadestærsklen tilsidesættelser grundforordningens artikel 3, stk. 2, artikel 3, stk. 3, og artikel 9, stk. 4, ved at undlade at tage hensyn til, at omkostningen pr. kilometer er væsentlig højere for nye dæk i forhold til regummierede dæk, og ved at være baseret på beregnede eksportpriser.
               
            
                  4.
               
               
                  Fjerde anbringende om, at uoverensstemmelserne, den manglende konsekvens og fraværet af et positivt og/eller objektivt bevismæssigt grundlag for analysen af årsagssammenhængen udgør en tilsidesættelse af grundforordningens artikel 3, stk. 2, og 6. Den anfægtede forordning indeholder heller ikke en behørig undersøgelse af andre kendte faktorer for at sikre, at skade, der forvoldes af sådanne andre faktorer, ikke tilskrives dumpingimporten, hvilket er i strid med grundforordningens artikel 3, stk. 2, og 7.
               
            
                  5.
               
               
                  Femte anbringende om, at Kommissionen tilsidesatte sagsøgernes ret til forsvar og grundforordningens artikel 6, stk. 7, artikel 19, stk. 1, 2 og 3, og artikel 20, stk. 2 og 4, ved at undlade at fremlægge og give sagsøgerne adgang til oplysninger, som var relevante for fastsættelsen af skaden og dumpingen.
               
            
                  6.
               
               
                  Sjette anbringende om, at justeringen for indirekte skatter udgør en tilsidesættelse af grundforordningens artikel 2, stk. 10, litra b), og artikel 2, stk. 7, litra a).
               
            
         (1)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21)